अंग्रेजों ने जब चाय की खेती हिंदुस्तान में शुरू करवाई तो यहां चाय कोई नहीं पीता था। लिहाजा लोगों में चाय की आदत डलवाने के लिए चाय मुफ्त में बांटी जाती थी। तब रोड शो हाथी पर चलता था। हाथी के ऊपर लगे हौदे में चाय बनाकर लोगों को गली-गली में मुफ्त में दी जाती थी। चाय पीजिए और फुर्ती महसूस कीजिए। धीरे-धीरे चाय हिंदुस्तानियों के रसोई घरों में घुसने लगी। अब चाय के बिना बात शुरू नहीं होती। बात खत्म होने से पहले चाय के कई दौर हो जाते हैं। चाय अकेलेपन की दोस्त है। थोड़ी -थोड़ी प्रेमिका जैसी थोड़ी थोड़ी पत्नी जैसी।